คุณค่ะหนูอยากถามคุณว่ากินยาคุมเเบบ28เม็ดเเต่กินเม็ดสีชมพูหรือกินหมดเเล้ว21จะเริ่มเม็ดที่22คือเม็ดสีขาวถ้ามีอะไรกันมีสิทท้องไหมค่ะ เม็ดสีชมพูหมดวันอังคารเเต่ถ้ามีอะไรกันวันพุธ จะมีสิทท้องไหมค่ะคุณ☺️
สวัสดีค่ะ การใช้ยาคุมแบบแผงรายเดือน 28 ชนิดเม็ดนั้น เป็นการคุมกำเนิดที่มีประสิทธิภาพสูง โดย 21 เม็ดแรกจะเป็นฮอร์โมน และ 7 เม็ดหลังเป็นเม็ดแป้งกินเพื่อกันลืมการกินแผงต่อไป ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง และเมื่อกินหมดแผง ให้กินยาแผงใหม่ต่อโดยทันทีหากได้กินยาที่เป็นฮอร์โมน 21 เม็ดแรกอย่างครบถ้วน จะทำให้ไม่มีการตกไข่ในรอบเดือนนั้นๆ และในช่วงที่กินยาเม็ดแป้ง 7 เม็ดสุดท้าย จะมีประจำเดือนมา การมีเพศสัมพันธ์ในช่วง 7 เม็ดแป้ง เนื่องจากไม่มีการตกไข่ ไม่น่าจะทำให้เกิดการตั้งครรภ์ได้ค่ะแนะนำว่าเมื่อกินยาหมดแผง ให้รีบต่อแผงใหม่วันต่อไป และสังเกตรอบเดือนที่ควรจะมาในช่วงที่กินยาเม็ดแป้ง 7 เม็ดอีกครั้ง